ELEKTRINIO LIGONINĖS PACIENTŲ PERVEŽIMO AUTOMOBILIO
TECHNINĖ SPECIFIKACIJA

VšĮ Lietuvos sveikatos mokslų universiteto Kauno ligoninė (toliau – Perkančioji organizacija) numato įsigyti 1 (vieną) elektrinį ligoninės pacientų pervežimo automobilį (toliau – Automobilis), kaip apibrėžta Alternatyviųjų degalų įstatymo 2 straipsnio 16 dalyje.
Automobilis, atitinkantis visus Techninėje specifikacijoje nurodytus reikalavimus, ne vėliau kaip per 8 (aštuonis) mėnesius nuo Pirkimo sutarties įsigaliojimo dienos turės būti pristatytas adresu: Josvainių g. 2, Kaunas.

Minimalūs techniniai reikalavimai automobiliui:
	Techninio parametro apibūdinimas
	Reikalaujamos charakteristikos
	Tiekėjo siūlomų prekių aprašymas
PILDO TIEKĖJAS
(Nepakanka pateikti atsakymą „Taip“ ar „Atitinka“, turi būti nurodyta konkreti reikšmė/parametras/nuoroda)

	BENDRIEJI REIKALAVIMAI IR GARANTIJOS

	Automobilio kategorija
	Transporto priemonės kategorija – M1 (keleivinis) arba N1 su specialiosios paskirties pacientų pervežimo kėbulo tipu / kodu (pvz., SG, SC ar ekvivalentu). Perkama A2 tipo pacientų transportavimo transporto priemonė pagal LST EN 1789 arba lygiavertį standartą.

Didžiausioji leidžiamoji bendroji automobilio masė – ne didesnė kaip 3500 kg (transporto priemonė turi būti tinkama vairuoti su B kategorijos vairuotojo pažymėjimu). Šis reikalavimas taikomas galutinei, pilnai įrengtai ir pacientų pervežimui parengtai transporto priemonei. Tiekėjas kartu su pasiūlymu turi pateikti preliminarų siūlomos galutinės transporto priemonės masės skaičiavimą arba gamintojo ir (ar) konvertuotojo patvirtinimą, pagrindžiantį, kad po visos šioje techninėje specifikacijoje numatytos įrangos sumontavimo transporto priemonė neviršys 3500 kg didžiausiosios leidžiamosios bendrosios masės.

Transporto priemonė perdavimo metu privalo būti pilnai sertifikuota ir registruota Lietuvos Respublikoje, patvirtinant, kad transporto priemonė gali teisėtai vežti specifikacijoje nurodytą sėdinčių keleivių bei gulinčių pacientų skaičių. Ne vėliau kaip perduodant automobilį turi būti pateikti galutiniai dokumentai, patvirtinantys registraciją, sertifikavimą, atitiktį LST EN 1789 A2 tipo arba lygiaverčio standarto reikalavimams ir galutinę transporto priemonės masę.

Visi salone sumontuoti elementai (sėdynės, bėgeliai, neštuvų pagrindas) privalo būti sertifikuoti ir atitikti jiems taikomus saugumo reikalavimus.
	

	Būklė
	Naujas, neeksploatuotas, pagamintas ne anksčiau kaip prieš 12 (dvylika) mėnesių iki pasiūlymų pateikimo termino pabaigos
	

	Garantiniai įsipareigojimai
	Garantija transporto priemonei: Ne mažiau kaip 5 metai su ne mažesniu nei 150 000 km ridos limitu (priklausomai nuo to, kas sueina greičiau). Pirmieji 2 metai privalo būti be ridos apribojimo (pagal gamyklinį standartą).

Garantija aukštos įtampos traukos baterijai: Ne mažiau kaip 8 metai arba ne mažiau kaip 160 000 km ridos, priklausomai nuo to, kas sueina greičiau.

Garantija salono įrengimo (konversijos) darbams: Ne mažiau kaip 2 metai (suteikiama kėbulo gamintojo / konvertuotojo).
	

	VAŽIUOKLĖ, VARIKLIS IR ELEKTRINĖ DALIS

	Variklio tipas
	Pilnai elektrinis (EV).
	

	Variklio gamyklinė galia
	Ne mažesnė kaip 100 kW.
	

	Traukos baterijos talpa
	Ne mažesnė kaip 80 kWh.
	

	Nuvažiuojamas atstumas
	Ne mažiau kaip 350 km kombinuotu WLTP ciklu viena pilna įkrova.
	

	Įkrovimo galia
	Integruotas kintamosios srovės (AC) įkroviklis – ne mažiau kaip 11 kW; nuolatinės srovės (DC) greitasis įkrovimas – ne mažiau 100 kW.

Komplekte turi būti pateiktas transporto priemonės gamintojo sertifikuotas Mode 3 (Type 2) arba lygiavertis įkrovimo kabelis, skirtas krovimui iš kintamosios srovės (AC) stotelių.
	

	Pagalbinės sistemos
	Priekinio ir galinio parkavimo atstumo jutikliai bei gamyklinė galinio vaizdo kamera su monitoriumi vairuotojo kabinoje.
	

	KĖBULO MATMENYS IR EKSTERJERAS

	Kėbulo tipas
	L3H2 tipo furgono bazė arba lygiavertis, užtikrinantis ne mažesnį kaip 2900 mm paciento skyriaus ilgį nuo pertvaros iki galinių durų.
	

	Keleivių skyriaus (salono) aukštis
	Vidinės erdvės aukštis keleivių skyriuje – ne mažesnis kaip 1800 mm.
	

	Durys
	Slankiojančios šoninės durys dešinėje pusėje su langu; galinės dvivėrės durys su langais, atsidarančios ne mažesniu kaip 180 laipsnių kampu.
	

	Langų tamsinimas
	Visi keleivių skyriaus langai turi būti gamykliškai tamsinti arba padengti sertifikuota plėvele, užtikrinant paciento privatumą (šviesos pralaidumas iš išorės į vidų turi būti ne didesnis kaip 30%).
	

	MIKROKLIMATAS SALONE

	Klimato kontrolė
	Įrengta nepriklausoma šildymo ir oro kondicionavimo (vėsinimo) sistema keleivių skyriui, veikianti transporto priemonei važiuojant ir valdoma atskiru pultu / monitoriumi salone arba vairuotojo kabinoje.
	



Papildomi reikalavimai automobiliui:
	KELEIVIŲ SALONO (PACIENTŲ SKYRIAUS) ĮRENGIMAS

	Pertvara
	Vairuotojo kabina nuo keleivių skyriaus atskirta pilna pertvara su slankiojančiu / atidaromu stiklo langu.

	Grindų danga
	Įrengiamos sustiprintos, visiškai neslidžios, drėgmei bei medicininėms dezinfekcinėms medžiagoms atsparios grindys. Visi grindų ir sienų sujungimai turi būti sandarūs, hermetiški, užleisti į viršų ant sienų kraštų ne mažiau kaip 100 mm, suformuojant vientisą, lengvai plaunamą ir dezinfekuojamą dangą.

	Sienų ir lubų apdaila
	Padengta vientisomis, lygiomis, lengvai valomomis ir agresyviai dezinfekcijai atspariomis termoformuoto ABS plastiko arba lygiomis kompozitinėmis plokštėmis. Sienų ir lubų paviršiai turi būti lygūs, be gilių funkcinių siūlių ar plyšių, užtikrinant efektyvų salono valymą bei išlaikant specifikacijoje reikalaujamus vidinius salono matmenis.

	Salono baldai ir spintelės
	Viršutinėje salono dalyje (prie lubų, kairėje pusėje) turi būti įrengtos uždaros spintelės su skaidriomis durelėmis, turinčiomis mechaninę fiksaciją nuo savaiminio atsidarymo transporto priemonei važiuojant. Spintelės skirtos pagalbiniam inventoriui (antklodėms, paklodėms) bei smulkioms medicinos priemonėms laikyti. Visi baldų kampai turi būti suapvalinti, o medžiagos atsparios cheminiam ir mechaniniam poveikiui.

	Sėdynių ir įrangos tvirtinimo sistema
	Grindyse išilgai salono turi būti įmontuoti integruoti aliuminio arba lygiavertės medžiagos bėgeliai, skirti keleivių sėdynių ir neštuvų pagrindo lanksčiam fiksavimui bei išilginiam perstatymui.

	Apšvietimas ir saugumas
	Integruotas bendras LED salono apšvietimas, pasilaikymo turėklai salono lubose ir prie įlipimo durų. Komplekte privalo būti ne mažiau kaip 2 vnt. gaisro gesintuvų (kiekvienas ne mažesnės kaip 2 kg talpos) bei avariniai plaktukai su integruotu saugos diržų perpjovimo peiliu / rėžikliu.

	Deguonies instaliacija
	Keleivių skyriuje turi būti sumontuotas saugus laikiklis/niša medicininio deguonies balionui (ne mažesniam kaip 10 litrų talpos). Komplekte turi būti tiekiamas deguonies slėgio reduktorius su integruotu srauto matuokliu (drėkintuvu), turinčiu tiesioginį išėjimą (jungtį) deguonies kaukės ar kanulės prijungimui.

	PACIENTŲ TRANSPORTAVIMO ĮRANGA IR RAMPA

	Neštuvų pagrindas-stalas su rampa
	Grindyse sumontuotas neštuvų pagrindas (stalas) su integruota ištraukiama arba atlenkiama slydimo plokšte (tilteliu), apsaugančia automobilio galinį bamperį neštuvų pakrovimo ir iškrovimo metu.

Neštuvų pagrindas, tvirtinimo sistema ir jų suderinamumas su siūlomais neštuvais turi atitikti taikomus LST EN 1865-1 serijos arba lygiaverčių standartų reikalavimus. Galutiniai atitiktį patvirtinantys dokumentai pateikiami perduodant automobilį.

	Mechaniniai neštuvai
	Sertifikuoti mechaniniai pacientų pervežimo neštuvai su važiuokle, automatiškai susilankstančia įstumiant neštuvus į automobilį, pilnai suderinami su tiekiamu neštuvų pagrindu.

Keliamoji galia – ne mažesnė kaip 250 kg.

Komplektacija: važiuoklė su stabdžiais, reguliuojama nugaros ir kojų atrama, sulankstomi šoniniai turėklai, dezinfekuojamas čiužinys ir paciento saugos diržai.

Mechaniniai neštuvai turi atitikti mechaniniams neštuvams taikomus LST EN 1865-1 serijos arba lygiaverčių standartų reikalavimus. Galutiniai atitiktį patvirtinantys dokumentai pateikiami perduodant automobilį.

	Sėdimos vietos salone
	Salone sumontuotos 3 vnt. sertifikuotos keleivinės sėdynės su integruotais 3 taškų saugos diržais ir porankiais.

Sėdynės montuojamos ant grindų bėgelių – turi būti išilgai stumdomos ir lengvai nuimamos be specialių įrankių.

Sėdynių danga turi būti visiškai nesugerianti drėgmės, lengvai valoma ir atspari medicininėms dezinfekcinėms medžiagoms.

	Universali erdvė ir vežimėlio fiksacija
	Salono išplanavimas ant bėgelių turi būti suprojektuotas taip, kad pastūmus arba nuėmus sėdynes, liktų speciali saugi erdvė sulankstytam paciento neįgaliojo vežimėliui pastatyti. Komplekte turi būti tiekiamas 1 sertifikuotas diržų komplektas vežimėlio fiksavimui prie grindų bėgelių.




